Maria Leopoldina Iosepha Carolina (archiducissa Austriae)

Maria Leopoldina Iosepha Carolina Habsburgensis (Lusitanice: Carolina Josefa Leopoldina de Habsburgo-Lorena) sive Imperatrix Leopoldina (Vindobonae, 22 Ianuarii 1797–Flumine Ianuario in Brasilia, 11 Decembris 1826) fuit Imperatrix Brasiliae et Austriae archiducissa (archiductrix).

Imperatrix Leopoldina fuit filia Imperatoris Francisci II Imperii Romani Sancti et eius secundae uxoris, Imperatricis Mariae Teresiae Austriae. Soror erat imperatricis Gallorum Mariae Luisae, secundae uxoris Neapoleonis Bonaparte.

A patre suo Leopoldina nuptum data est Petro Alcantarensi, principi Lusitaniae et Brasiliae. Nuptiae die 13 Maii 1817 Vindobonae celebratae sunt, quibus in loco Petrii, qui eo tempore in Brasilia fuit, Archidux Carolus statuit, patruus Leopoldinae. In Brasiliam Maria Leopoldina 5 Novembris 1817 venit. Adventus eius et nuptiae cum Petro magnifice celebratae sunt. Suo marito septem liberos genuit: 

 Mariam II Gloriae Lusitaniae Reginam (4 Aprilis 1819–15 Novembris 1853)
 Michaelem Brigantiae (1820)
 Ioannem Carolum Brigantiae (1821–1822)
 Paulam (1823–1833)
 Ianuariam (1822–1901), quam in matrimonium Princeps Ludovicus Borbonium et Siciliarum, Comes Aquilae duxit
 Franciscam, (1824–1898), quam in matrimonium Fransciscus Aurelianensis, Princeps de Ioinville duxit
 Petrum II Brasiliae (1825–1891), qui post patris mortem Imperator Brasiliae (1840–1889) fuit et qui in matrimonium duxit Teresiam Christinam de Borboniam et Siciliarum, Imperatricem Brasiliae (1842–1889).

 Obitus 
Maria Leopoldina obiit annum tricesimum agens, in Palatio Sancti Christophori in Villa Boni Visi (lusitane: Quinta da Boa Vista), prope Flumen Ianuarium. Corpus eius sepultum est in Conventu Adiumenti, in regione hodie vocata Cinematopolitana (lusitane: Cinelândia). Anno 1911, reliquiae translatae ad mausoleum, in crypta Conventus Sancti Antonii, intra tres urnas: prima ex pinu lusitano, secunda plumbea, et tertia ex cedro est. In secunda urna est inscriptio:
"DOM
HC
DC
Maria Leopoldina
Austriae Archiductrix
Brasiliae Imperatrix
Francisci Primi Imperatoris Austriae
Mariaeque Teresiae
Filia
Petri I Imperatoris
Ac
Perpetui Brasiliae Defensoris
Uxor
Omnium Virtutum
Exemplum
Post Se Reliquens
Maximo Populorum Planctu
In Aeternum Lacrymandum Factum
Obiit
Flumine Ianuario
III IC. Decembris
A.D. M.D.C.C. C.X.X.V.I.
Aetatis
XXIX".

Die 1 Decembris 1954, reliquiae translatae sunt ad sarcophagum in Sacello Imperiali in Monumento Ypirangae in civitate Sancti Pauli.

Categoria:Imperatores Brasiliae
Categoria:Incolae Austriae
Categoria:Mulieres
Categoria:Nati 1797
Categoria:Mortui 1826